Joaquim Arcoverde de Albuquerque Cavalcanti

Joaquim Arcoverde de Albuquerque Cavalcanti (født 17. januar 1850 i Cimbres i  Pernambuco i Brasil, død 18. april 1930 i Rio de Janeiro) var en av den katolske kirkes kardinaler. Han var erkebiskop av São Sebastião do Rio de Janeiro 1897–1930. Han ble kreert til kardinal av pave Pius X i 1905. Han deltok ved konklavet 1914 som valgte pave Benedikt XV, men ikke ved konklavet 1922.
Liv og virke
Bakgrunn
Joaquim Arcoverde  de Albuquerque Cavalcanti ble født inn i en fremtredende familie i Cimbres i provinsen Pernambuco, nordøst i Brasil. Han viste tidlig tegn på kall til prestetjeneste, men mangelen på lokale seminarer betydde at han tok alle studiene sine i Roma før han ble prest. 
Prest
Etter å ha blitt ordinert i 1874 i Roma av erkebiskop Costantino  Patrizi Naro; returnerte Arcoverde imidlertid til Olinda for å bli rektor for det nye seminaret der. 

Han ble nominert til biskop av pave Leo XIII i 1888, men nektet.

Biskop av Goiás
Da pave Leo, som tydeligvis trodde sterkt på hans evner, nominerte ham igjen tre år senere til bispedømmet Goiás, aksepterte han villig utnevnelsen. Han ble bispeviet av erkebiskop Antônio de Macedo Costa, erkebiskop av São Salvador da Bahia; og titulærerkebiskop Domenico Ferrata.

Erkebiskop av São Sebastião do Rio de Janeiro
I 1897 ble Joaquim Arcoverde de Albuquerque Cavalcanti forfremmet til erkebiskopssetet São Sebastião do Rio de Janeiro, som den gang var det klart høyeste bispeembedet i den latinamerikanske kirke. 
Kardinal
Pave Pius X utnevnte ham til kardinal i sitt andre konsistorium den 11. desember 1905. Han var den første kardinalen født i Latin-Amerika.[1] Han var bare den andre kardinalen som tjenestegjorde som ordinarie biskop i et bispedømme på den sørlige halvkule, etter Francis Patrick Moran, den irskfødte erkebiskopen av Sydney som ble utnevnt i 1885. Arcoverde var den første kardinalen som ble født på den sørlige halvkule.

Han deltok i konklaven i 1914, men forsøkte ikke å nå Roma i tide til konklaven i 1922 på grunn av dårlig helse.[2]
Død
Kardinal Joaquim Arcoverde de Albuquerque Cavalcanti ledet bispesetet i Rio de Janeiro i mer enn 30 år, frem til sin død i 1930, selv om han i sine senere år (fra 1921 og utover) på grunn av sviktende helse ble assistert av en koadjutorerkebiskop. Han døde i Rio de Janeiro, den gang den brasilianske hovedstaden.
 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard of Norfolk (1829-1892) *1872
 Kardinal Mariano Rampolla del Tindaro (1843-1913) *1882
 Kardinal Joaquim Arcoverde de Albuquerque Cavalcanti (1850-1930) *1930www.catholic-hierarchy.org arcoverd, lest 28. oktober 2021

 Referanser 

 Eksterne lenker 
  Biografi på The Cardinals of the Holy Roman Church

Kategori:Brasilianske kardinaler
Kategori:Brasilianske katolske biskoper
Kategori:Linjen Rebiba
Kategori:Personer fra Pernambuco